S-4814/2023

Mál þetta, sem dómtekið var 22. nóvember sl., er höfðað með tveimur ákærum. Sú fyrri er útgefin af lögreglustjóranum á höfuðborgarsvæðinu 29. ágúst 2023, á hendur R-kk-þgf B-kk-þgf G-kk-þgf, kt. [...], [...], fyrir umferðar- og fíkniefnalagabrot með því að hafa, laugardaginn 4. mars 2023, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóðsýni mældist tetrahýdrókannabínól 20 ng/ml) um Snorrabraut í Reykjavík, þar sem lögregla stöðvaði aksturinn og haft í vörslum sínum 41,7 gaf kannabis, sem lögregla fann við leit í bifreiðinni.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga um ávana- og fíkniefni nr. 65/1974 og 2. gr. sbr., 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019. Jafnframt er krafist upptöku á framangreindu 41,7 gaf kannabis, sem hald var lagt á samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, með síðari breytingum.

Seinni ákæran á hendur ákærða er útgefin af lögreglustjóranum á höfuðborgarsvæðinu 24. október 2023, fyrir umferðarlagabrot með því að hafa,: 1. Föstudaginn 22. júlí 2022 ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóðsýni mældist tetrahýdrókannabínól 6,8 ng/ml) um Vesturlandsveg við Höfðabakka í Reykjavík, þar sem lögregla stöðvaði aksturinn.

2. Föstudaginn 8. september 2023 ekið bifreiðinni [...]sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóðsýni mældist tetrahýdrókannabínól 17 ng/ml) um Keldnaveg við Keldnatorg í Reykjavík, þar sem lögregla stöðvaði aksturinn, og á samatíma haft í vörslum sínum 0,71 af tóbaksblönduðu kannabisefni sem ákærði framvísaði til lögreglu.

Telst háttsemi ákærða í báðum ákæruliðum varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 auk þess sem brot í ákærulið nr. 2. er jafnframt talið varða við 2. gr., sbr. 5. og 6. gr. laga um ávana- og fíkniefni nr. 65/1974 og 2. gr. sbr., 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019. Jafnframt er krafist upptöku á framangreindu 0,71 gaf tóbaksblönduðu kannabisefni, sem hald var lagt á í ákærulið nr. 2. samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, með síðari breytingum.

Ákærði sótti ekki þing við þingfestingu málsins og hafði ekki boðað forföll en fyrri ákæra og fyrirkall var birt samkvæmt lögum en seinni ákæra og fyrirkall var birt honum sjálfum. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 23. október 2023, var ákærði, með dómi Héraðsdóms Reykjavíkur [...] 2021, dæmdur í 80 daga fangelsi, skilorðsbundið í 2 ár, og sviptur ökuréttindum í 5 ár, meðal annars fyrir akstur undir áhrifum ávana- og fíkniefna og akstur sviptur ökuréttindum. Með dómi Héraðsdóms Reykjavíkur [...] 2022 var ákærða gert að greiða fésekt og hann sviptur ökurétti í 4 ár og 6 mánuði, meðal annars fyrir akstur undir áhrifum ávana- og fíkniefna og akstur sviptur ökuréttindum. Við ákvörðun refsingar í máli þessu verður því lagt til grundvallar að ákærði hafi í þriðja sinn, innan ítrekunartíma í skilningi 71. gr. almennra hegningarlaga nr. 19/1940, gerst sekur um akstur undir áhrifum ávana- og fíkniefna og akstur sviptur ökurétti.

Brot ákærða í 1. ákærulið í ákæru sem gefin var út 24. október 2023, var framið fyrir uppkvaðningu dóms Héraðsdóms Reykjavíkur [...] 2022 og verður honum því dæmdur hegningarauki vegna þess brots í samræmi við 78. gr. almennra hegningarlaga nr. 19/1940.

Með brotum sínum samkvæmt ákæru dagsettri 29. ágúst 2023 og 2. ákærulið í ákæru dagsettri 24. október sl., sem ákærði er sakfelldur fyrir í máli þessu hefur ákærði aftur rofið skilorð fyrrgreinds dóms Héraðsdóms Reykjavíkur frá [...] 2021. Með dómi Héraðsdóms Reykjavíkur frá [...]2022 var skilorðið látið halda sér þar sem refsing vegna brotsins varðaði aðeins sektum, með vísan til 60. gr. almennra hegningarlaga nr. 19/1940. Þar sem refsing sú sem ákærði hefur nú unnið til fer fram úr sektum verður skilorðið dæmt upp og ákærða dæmd refsing í einu lagi, sbr. 60. gr. almennra hegningarlaga nr. 19/1940, sbr. einnig 77. gr. sömu laga.

Með hliðsjón af sakarefni þessa máls og þess sem að framan er rakið þykir refsing ákærða hæfilega ákveðin fangelsi í 6 mánuði.

Með hliðsjón af sakaferli ákærða er ekki tilefni til að skilorðsbinda refsinguna.

Með vísan til lagaákvæða í ákæru er ákærði sviptur ökurétti ævilangt frá birtingu dómsins að telja.

Þá eru með vísan til lagaákvæða í ákæru gerð upptæk 41,7 gaf kannabis og 0,71 gaf tóbaksblönduðu kannabisefni.

Ákærði greiði 283.873 krónur í sakarkostnað.

Af hálfu ákæruvaldsins flutti málið B-kk-nf S-kk-nf S-kk-nf saksóknarfulltrúi.

B-kvk-nf K-kvk-nf aðstoðarmaður dómara kveður upp þennan dóm.

Dómsorð :

Ákærði, R-kk-nf B-kk-nf G-kk-nf, sæti fangelsi í 6 mánuði.

Ákærði er sviptur ökurétti ævilangt frá birtingu dómsins að telja.

Ákærði sæti upptöku á 41,7 gaf kannabis og 0,71 gaf tóbaksblönduðu kannabisefni.

Ákærði greiði 283.873 krónur í sakarkostnað.

B-kvk-nf K-kvk-nf